การ์ด Galaxy GeForce GTX 275 Xtreme Tuner  ตัวนี้ถือได้ว่าเป็นกราฟิกการ์ดอีกตัวที่มีการปรับเปลี่ยนระบบระบายความร้อนให้มีประสิทธิภาพสูงกว่าแบบธรรมดาทั่วไป ในส่วนของชิป GeForce GTX 275 ที่อยู่บนการ์ดตัวนี้นั้นจะมีความเร็วในการทำงานของ Core Clock อยู่ที่ 633MHz หน่วยความจำที่ใช้เป็นหน่วยความจำแบบ GDDR III 448bit ขนาด 896MB มีความเร็ว Memory Clock ที่ 1134MHz และมีความเร็ว Shader Clock อยู่ที่ 1475MHz ภายในชิปนั้นจะมี Streaming Processor อยู่ที่ 240unit ที่ 28 ROPs ระบบระบายความร้อนของการ์ดตัวนี้ถือว่าทำออกมาได้ค่อนข้างดี สามารถที่จะระบายความร้อนจากชิป และหน่วยความจำได้เป็นอย่างดีด้วยครีบบางๆ ภายใน และมีฮีตไปป์ในการถ่ายเทความร้อน  ช่องต่อเชื่อมของการ์ดตัวนี้นั้นเป็นแบบ Dual DVI ที่รองรับ HDMI และ S-Video มาให้ใช้งานกัน